## La Biblioteca Valenciana obri els Encontres d’Escriptors 2025 amb Santiago Posteguillo

*** Dirigit a alumnes de Primària, Secundària i cicles formatius d’FP, Batxillerat, escoles d’adults, associacions culturals i clubs de lectura
* A la inauguració assistirà el director general de Cultura, Miquel Nadal
* El cicle, que finalitzarà el 7 de maig, comptarà amb la participació de nou escriptors**

La Biblioteca Valenciana Nicolau Primitiu inicia este dimecres, a les 1200 hores, els Encontres d’Escriptors 2025 amb Santiago Posteguillo en el monestir de Sant Miquel dels Reis. A la inauguració d’este cicle assistirà el director general de Cultura, Miquel Nadal.

Santiago Posteguillo, autor de diverses trilogies ambientades a Roma i guanyador del Premi Planeta 2018, serà l’encarregat d’obrir els Encontres d’Escriptors 2025 que acabarà amb una xarrada en la qual conversarà amb els seus lectors.

A més de Posteguillo participaran un total de nou escriptors: Silvestre Vilaplana (12 febrer), Anna Moner (19 febrer), Francesc Gisbert (26 febrer), Laura Pérez (5 març), Joaquín Pérez Azaustre (26 març), Purificación Mascarell (2 abril), Víctor del Árbol (9 abril) i Elvira Lindo (7 maig).

Els encontres amb escriptors són gratuïts i estan dirigits a alumnes de Primària, Secundària i cicles formatius d’FP, Batxillerat, escoles d’adults, associacions culturals i clubs de lectura. A títol personal també es pot assistir a les trobades sense necessitat de reserva prèvia.

La Biblioteca Valenciana Nicolau Primitiu pretén amb activitats com esta acostar la lectura a tot tipus de públic, especialment als més jóvens. Per això, estos encontres servixen de suport al treball que s’inicia en les aules amb l’estudi de l’obra d’un escriptor i finalitza amb una xarrada amb l’autor i els seus lectors.

La llista d’autors, juntament amb una recomanació de lectures, s’oferix als centres escolars perquè puguen treballar durant el curs el text i culminar amb una conversa entre l’autor i els seus lectors.

Els Encontres d’Escriptors van precedits d’una visita guiada opcional al monestir de Sant Miquel dels Reis.

Tota la informació sobre esta activitat de foment lector està disponible en la [web de la Biblioteca Valenciana Nicolau Primitiu](https://bv.gva.es/va/inici).

Fecha: 04/02/2025